Diari Oficial de la Generalitat Valenciana


Sumari del DOGV 6767, del 04-05-2012 (2012/4186)

RESOLUCIÓ de 10 d'abril de 2012, de la Direcció General d'Avaluació, Qualitat i Atenció al Pacient de la Conselleria de Sanitat, per la qual es renova l'autorització per a extracció de progenitors hematopoiètics autòlegs al·logènics emparentats i no emparentats pediàtrics a l'Hospital Universitari i Politècnic La Fe.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6767

Data del DOGV
:   04-05-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/4186


Data del document
:   10-04-2012

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 10 d'abril de 2012, de la Direcció General d'Avaluació, Qualitat i Atenció al Pacient de la Conselleria de Sanitat, per la qual es renova l'autorització per a extracció de progenitors hematopoiètics autòlegs al·logènics emparentats i no emparentats pediàtrics a l'Hospital Universitari i Politècnic La Fe. [2012/4186]  
L'Hospital Universitari i Politècnic La Fe va renovar l'autorització per a efectuar l'extracció i el trasplantament de progenitors hematopoiètics, autòlegs al·logènics emparentats i no emparentats pediàtrics per mitjà de la Resolució de la Conselleria de Sanitat, de 27 de juliol de 2009, i se li va concedir autorització sanitària extraordinària per a realitzar l'activitat d'extracció de progenitors hematopoiètics, autòlegs al·logènics emparentats i no emparentats pediàtrics mitjançant una Resolució de la Direcció General d'Ordenació, Avaluació i Investigació Sanitària de 4 de febrer de 2011.  
Melchor Hoyos García, director de l'Hospital Universitari i Politècnic la Fe, va presentar sol·licitud de renovació d'autorització per a extracció de progenitors hematopoiètics autòlegs al·logènics emparentats i no emparentats pediàtrics de l'Hospital Universitari i Politècnic la Fe, amb data 6 de març de 2012.  
La Direcció General d'Ordenació i Assistència Sanitària i el director del Programa de Trasplantaments de la Comunitat Valenciana informen favorablement sobre la renovació sol·licitada.  
  
Fonaments jurídics  
1. La Direcció General d'Avaluació, Qualitat i Atenció al Pacient de la Conselleria de Sanitat és competent en virtut del que disposen l'Orde de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules; el Decret 176/2004, de 24 de setembre, del Consell de la Generalitat, sobre autorització sanitària i el Registre Autonòmic de Centres, Servicis i Establiments Sanitaris, i el Decret 111/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Sanitat i es modifica el Decret 25/2005, de 4 de febrer, del Consell, pel qual s'aproven els estatuts reguladors de l'Agència Valenciana de Salut.  
2. Es complix el que establix el Reial Decret 1301/2006, de 10 de novembre, pel qual s'establixen les normes de qualitat i seguretat per a la donació, l'obtenció, l'avaluació, el processament, la prevenció, l'emmagatzematge i la distribució de cèl·lules i teixits humans i s'ha complit el que establix l'Orde de 26 de febrer de 2008 de la Conselleria de Sanitat.  
Vistos els antecedents de fet i preceptes legals esmentats i els altres d'aplicació pertinent resolc:  
Renovar l'autorització per a extracció de progenitors hematopoiètics autòlegs al·logènics emparentats i no emparentats pediàtrics a l'Hospital Universitari i Politècnic la Fe. Esta autorització serà vàlida per un període de quatre anys, a partir de la data de la present resolució.  
  
L'autorització podrà ser revocada en qualsevol moment, si s'alteren o incomplixen els requisits i consideracions que l'han fet possible. Als efectes de l'activitat que s'autoritza, el centre queda sotmés a la inspecció i control de la Conselleria de Sanitat.  
Esta resolució es notifica als interessats, amb l'advertiment que no esgota la via administrativa i en contra hi poden interposar un recurs d'alçada davant del conseller de Sanitat, en el termini d'un mes, comptador des de l'endemà de la data de notificació.  
  
València, 10 d'abril de 2012.- El director general d'Avaluació, Qualitat i Atenció al Pacient: Ignacio Ferrer Cervera.